Reykofninn í Kópavogi og Fisk hafa nýverið fest kaup á Hjalteyri EA 310 sem er 77,9 tonn að stærð . Eigandi að Hjalteyrinni var samnefnt útgerðafélag á Akureyri . Báturinn var smíðaður á Seyðisfirði árið 1974 , þilfar var hækkað árið 1988 og hefur báturinn verið lengdur tvisvar sinnum , fyrst árið 1995 og svo aftur árið 1997 . Hjalteyrin mun fá nafnið Hannes Andrésson SH og skipstjóri verður Bergur Garðarsson . Verður farið með bátinn í slipp í Njarðvík næstu daga þar sem hann veriður málaður og smálagfæringar fara fram . Síðan verður báturinn gerður klár á veiðar frá Grundarfirði en þangað mun hann koma eftir áramót . Hannes verður gerður út á ígulkerjaveiðar til að byrja með en síðan verður farið að huga að sæbjúgnaveiðum .